Iisaa Dikel Cubbu: (jaleeɗe) Miin njeyaa-mi ko wuro ena wiyee Nganno e diiwaan Maatam to leydi Senegaal. Gila miɗo yahra e duuɓi jeeɗiɗi puɗɗii-mi yimde. Caggal ɗum naat-mi e duɗe Pulaar ɗee haa puɗɗii-mi anndude ɗemngal ngal e nafoore maggal. Oon saha miɗo ɗo wuro amen ɗoo. Jime e jimɗi Pulaar min mbaɗatnoo e ɗeen duɗe naati-mi no feewi sanne sabu loowdi pinndinoori ngonndi e majji. Ɗiin jammaaji belaa naatni-mi e magooji, njime, jimɗi. Ñalnde kala miɗo ɓeydoo yiɗde yimde haa haŋkadi puɗɗii-mi faamde ko fannu jimol njogor-mi yahrude.